cyanic-selkie/wikianc huggingface dataset:
Ed Bishop
Ed Bishop (11 Junie 1932 – 8 Junie 2005) was 'n Amerikaanse akteur. Hy was bekend vir sy rolle in die rolprente 2001: A Space Odyssey (1968) en ''UFO... annientare S.H.A.D.O. stop. Uccidete Straker... (1974), en in die televisiereekse UFO (1970) en Whoops Apocalypse'' (1982).
FAQ
'n FAQ (Engels vir Frequently Asked Questions) is 'n lys van algemene kwelvrae met antwoorde oor 'n bepaalde onderwerp.
Baie webwerwe gebruik FAQ-lyste om besoekers se gereelde vrae te beantwoord.
Nuusgroepe op die internet wat oor 'n spesifieke onderwerp handel gebruik dikwels 'n FAQ om beginnersvrae te antwoord, sodat die ander gebruikers nie herhaaldelik dieselfde vrae hoef te antwoord nie.
Voorbeeld
FAQ-lyste gebruik meestal die volgende struktuur:
Waar V: staan vir die vraag en die A: vir die antwoord (in Engels Q: vir question en A: vir answer).
Danny Vinson
Danny Vinson is 'n Amerikaanse akteur. Hy is bekend vir sy rolle in die rolprente Walk the Line (2005), Leatherheads (2008), The Curious Case of Benjamin Button (2008), en 42 (2013).
Dakar
Dakar is die hoofstad van Senegal, die tuiste van die Senegal Nasionale Vergadering en Senegal Presidensiële Paleis.
Geskiedenis
Die stad Dakar is gevorm rondom 'n Franse fort. Dit is in 1857 gestig nadat inwoners van die nabygeleë Goréeeiland daarheen getrek het. Dit ontwikkel as 'n hawe en om 'n spoorlyn na Sint-Louis wat in 1885 ingebruik geneem is maar nou slegs vir spesiale uitstappies gebruik word. Die stad, geleë op die Cap-Vert skiereiland, word later 'n vlootbasis, en vervang Sint-Louis as die hoofstad van Senegal.
Die Fort D'Estrees op Gorée-eiland, waar slawe aangehou, opgefeil, en in skepe ingepak is, is in die 20ste eeu deur die Senegalese regering restoureer en in 'n museum verander. Frans-Wes- Afrika se hoofkwartier was hier toe dit in 1862 gestig is.
Administrasie
Die stad Dakar is 'n kommune (soms ook in Frans bekend as commune de ville), een van die 67 kommunes van Senegal. Die Dakarkommune is deur die Franse koloniale administrasie geskep op 17 Junie 1887 deur dit van die Goréekommune af te skei. Goréekommune wat in 1872 geskep is, was self een van die oudste westerse-styl munisipaliteite in Afrika (saam met die munisipaliteite van Algerië en Suid-Afrika).
Die Dakarkommune bestaan kontinu sedert 1887 nadat dit deur die nuwe staat Senegal na onafhanklikheid in 1960 behou is. Die grense daarvan het egter oor die jare heelwat verander. Die grens van die Dakarkommune het sedert 1983 onveranderd gebly. Die Dakarkommune word regeer deur 'n demokraties verkose munisipale raad (conseil municipal), wat vir vyf jaar dien, en 'n burgemeester verkies deur die munisipale raad. Daar was sedert 1887 20 burgemeesters in Dakar. Die eerste swart burgemeester was Blaise Diagne, burgemeester van Dakar van 1924 tot 1934. Die burgemeester wat die langste gedien het was Mamadou Diop, burgemeester vir 18 jaar tussen 1984 en 2002. duimnael|links|250px|Uitsig oor die baai van Dakar Die Dakarkommune is ook 'n département, een van die 34 départements van Senegal. Die omstandighede is amper dieselfde as die in Parys in Frankryk wat beide 'n kommune en 'n département is. Anders as die départements in Frankryk, het départements in Senegal geen politiese mag nie (geen Conceil Général), en is bloot plaaslike administratiewe strukture van die sentrale staat, verantwoordelik vir die uitvoer van sommige administratiewe dienste sowel as die beheer van die aktiwiteite van die communes binne die département.
Die département van Dakar word verdeel in vier arrondissements: Almadies, Grand Dakar, Parcelles Assanies (wat letterlik "drained lots" beteken; dit is een van die digstebevolkste arrondissement van Dakar), en Plateau/Gorée (Dakarmiddestad). Die arrondissements is taamlik anders as die arrondissements van Parys wat bloot plaaslike administratiewe strukture van die sentrale staat is, soos die Senegalese départements, en is dus meer vergelykbaar met die Franse departmentele arrondissements.
In 1996 is 'n reuse hervorming van die administratiewe en politieke afdeliongs van Senegal deur die Parlement ingestem. Die Dakarkommune, waarvan die bevolking nader kruip aan 1 miljoen inwoners, is geoordeel te groot en te digbevolk om ordentlike deur 'n sentrale munisipaliteit bestuur te kan word, en daarom word Dakar op 30 Augustus 1996 in 19 communes d'arrondissement verdeel.
Lys van veltoestande
Hier volg 'n lys van veltoestande:
Dakar
Administrasie
Hierdie communes d'arrondissement is uitvoerige magte verleen en is baie soortgelyk aan gewone kommunes. Hulle het meer magte as die arrondissements van Parys, en is nader aan die Londense boroughs. Die kommune of Dakar is behou bo die 19 communes d'arrondissement, en dit koördineer die aktiviteite van die communes d'arrondissement, in baie opsigte soos Greater London die aktiviteite van die London boroughs koördineer.
The 19 communes d'arrondissement belong to any of the four arrondissements of Dakar, and the sous-préfet of each arrondissement is in charge of controlling the activities of the communes d'arrondissement in his arrondissement.
Die commune d'arrondissement Dakar-Plateau (34 626 inwoners), in die arrondissement Plateau/Gorée, is die historiese hart van die stad en meeste ministeries en openbare administrasies is daar geleë. Die digste en hoogs bevolkte commune d'arrondissement is Médina (136 697 inwoners), in die arrondissement Plateau/Gorée. Die commune d'arrondissement Yoff (55 995 inwoners), in die arrondissement Almadies, is die grootste een, terwyl die kleinste een die commune d'arrondissement Île de Gorée (1 034 inwoners), in die arrondissement Plateau/Gorée is.
Die département Dakar is een van die vier départements van die Dakar région, wat een van die 11 régions van Senegal is. Die Dakar région bestaan uit die stad Dakar en al sy woonbuurte op die Cap-Vertskiereiland. Die oppervlak daarvan is dus ongeveer dieselfde as die oppervlak van die metropolitaanse gebied van Dakar. Sedert die administratiewe hervormings van 1996, is die régions van Senegal, wat tot op daardie stadium bloot plaaslike administratiewe strukture van die sentrale staat was, in volwaardige politieke eenhede, met demokraties verkose streeksrade (conseil region), en region presidente omskep. Hulle is uitgebreide magte gegee en bestuur ekonomiese ontwikkeling, vervoer, of omgewingbeskermingsake op die streeksvlak en koördineer dus die aksies van die kommunes onder hulle.
Na die politieke oorgang in 2000 toe Abdoulaye Wade, leier van die opposisie (Senegalese Demokratiese Party, of PDS), President Abdou Diouf (Sosialiste Party van Senegal) verslaan het, is plaaslike verkiesings in 2002 gehou. Twee leiers van die PDS, Pape Diop en Abdoulaye Faye, het gemik om burgemeester van Dakar te word. Op die ou einde is 'n kompromis bereik: Pape Diop sou vir die munisipale verkiesing in Dakar staan, terwyl Abdoulaye Faye vir die régionverkiesing van Dakar sou staan. Die plaaslike verkiesings in Senegal is op 12 Mei 2002 gehou, en lei daartoe dat die PDS die Sosialiste grootliks verslaan. Pape Diop is as burgemeester van Dakar verkies en verslaan daarmee die Sosialiste burgemeester Mamadou Diop, terwyl Abdoulaye Faye tot president van die streeksraad (regional council) van Dakar région, en verslaan daarmee die Sosialiste wat tot op daardie stadium die région beheer het.
Besienswaardigehede
Toeriste aantreklikhede in Dakar sluit in belangrike markte, Dakar Grand Mosque (in 1964 opgerig), Gorée Eiland, die IFAN Museum van Wes-Afrika-kultuur, uitstappies langs die kranse en strande, en Hann Park, tuiste van die Senegal Dieretuin.
Strandgombos
Die strandgombos (Pteronia uncinata (Burm.) DC.) is 'n struik wat endemies aan Suid-Afrika is. Dit kom in die Wes-Kaap voor en is op die SANBI-rooilys as veilig (LC) gelys.
Die plant kom van Malmesbury tot Clanwilliam aan die kus op sandgronde voor. Die struikie het verskeie regop stammetjies en kan 30 – 90 cm hoog word. Die blare is onbehaard en naaldagtig en staan dikwels met drie saam. In die somer kry die plant geel blommetjies. Die blomhofies is silindries en tot 3 cm lank en word op die toppe van die takke aangetref. Hulle versprei 'n heuninggeur.
Brosplakkie
Die brosplakkie (Adromischus filicaulis (Eckl. & Zeyh.) C.A.Sm.) is 'n vetplantjie wat endemies is aan Suid-Afrika.
Daar word twee subspesies erken, hoewel die verskille klein is:
Op die SANBI-rooilys word altwee as 'veilig' gelys.
A. f. filicaulis word van die Richtersveld tot die Knersvlakte aangetref, A. f. marlothii in die Klein Karoo van Worcester tot Oudtshoorn en die Groot Karoo van Laingsburg tot Beaufort-Wes. A. f. filicaulis is effens groter met stamme wat 7-12 mm in deursnee en 35 cm lank word. A. f. marlothii het stamme 3-8 mm in deursnee. Die blare in 2-8 cm lank en 5-15 mm breed.
Amanda Loncar
Amanda Loncar (gebore 26 Februarie 1982) is 'n Amerikaanse aktrise. Sy is bekend vir haar rolle in die rolprente Live! (2007) en Lions for Lambs (2007), en in die televisiereekse Grey's Anatomy (2005) en The Loop (2006).
Erica retorta
Erica retorta is 'n plant wat tot die genus Erica behoort. Die plant is inheems aan die Wes-Kaap.
Don Henderson
Don Henderson (10 November 1932 – 22 Junie 1997) was 'n Engelse akteur. Hy was bekend vir sy rolle in die rolprente Star Wars: Episode IV - A New Hope (1977), Brazil (1985), The Adventures of Baron Munchausen (1988), en No Escape (1994).
AC Milan
AC Milan is 'n Italiaanse sokkerspan in die stad Milaan, wat in die Serie A (die hoogste Italiaanse sokkerliga) uitdraf. AC Milan is een van die bekendste sokkerspanne in die wêreld en het reeds verskeie titels en pryse gewen ( Champions League, sewe titels en agtien nasionale titels ). AC Milan deel sy tuisveld (die San Siro met 'n kapasiteit van 80 000 toeskouers) met hulle jarelange teenstander Internazionale ('n klub wat in 1908 van hulle afgestig is). Die derby tussen die spanne staan bekend as die Derby della Madonnina (na die beskermheilige van die stad Milaan).
Elfriede Jelinek
Elfriede Jelinek (* 20 Oktober 1946 in Mürzzuschlag, deelstaat Stiermarke) is 'n Oostenrykse skryfster wie se werk met talle literatuurpryse bekroon is, waaronder die Georg-Büchner-Preis en die Franz-Kafka-Literaturpreis. In 2004 is die Nobelprys vir Letterkunde aan haar toegeken vir "die musikale vloei van stemme en teenstemme in romans en dramatonele wat die absurditeit en die dwingende mag van maatskaplike klisjees met 'n unieke passie vir taal onthul".
Elfriede Jelinek se literêre kritiek op wantoestande in die Oostenrykse samelewing, insluitende die privaat lewe van Oostenrykers, wat sy in 'n sarkastiese en uitdagende styl lewer, het in haar geboorteland verskeie kere skerp reaksie uitgelok. Haar teenstanders, maar ook Jelinek self, beskryf haar taalgebruik as onfyn en selfs obseen, as blasfemies, vulgêr of honend. Maar terwyl Jelinek aanvanklik nog as provokateur beskou is, word haar literêre werke intussen as hoogs gevoelige taalkuns gewaardeer. Haar toneelstuk Winterreise (2011) word onder die mees opgevoerde Duitstalige toneelstukke gereken.
Godfrey Mokoena
Godfrey Khotso Mokoena OIS (gebore 6 Maart 1985 in Heidelberg) is 'n Suid-Afrikaanse atleet wat spesialiseer in die verspring en driesprong.
Mokoena het Suid-Afrika se eerste medalje tydens die Olimpiese Somerspele 2008 ingepalm. Hy het 'n silwermedalje verower toe hy 'n afstand van 8,24 m gespring het tydens die verspringfinaal vir mans.
Jeug
Godfrey Khotso Mokoena is gebore in 'n gesin van twee kinders. Sy vader werk vir 'n internasionale tabakgroep en was een van die grootste Suid-Afrikaanse ver- en driesprongatlete wat talle nasionale junior- en seniorrekords verbeter het. Na sokker en basketbal kom Godfrey op 13-jarige leeftyd met atletiek in aanraking. Op skool word sy talent deur 'n onderwyser en afrigter, Elna de Beer, opgemerk. Hy begin homself toespits op hoogspring en behaal hiermee in 2001 'n vyfde plek by die wêreldjeugkampioenskappe.
Mokoena studeer suksesvol af aan die Noordwes-Universiteit in Potchefstroom waar hy ook verskeie vername atlete ontmoet.
Eerste suksesse
Mokoena behaal sy eerste internasionale sukses in 2004 deur by die wêreldkampioenskap vir juniors in Lissabon 'n goue medalje in driekamp te wen. Met 'n beste poging van 16,77 m verslaan hy die Chinees Zhu Shujing (silwer; 16,64 m) en die Oekraïnse atleet Viktor Kuznetsov (brons; 16,58 m). Hy wen ook 'n silwer medalje in verspring tydens die kampioenskap. Later in die jaar verteenwoordig hy Suid-Afrika by die Olimpiese Somerspele 2004 in Athene, maar faal na die eerste rondte met 'n beste poging van 16,23 m.
Wêreldkampioenskappe en wêreldkampioen
In 2005 haal Mokoena vir die eerste keer die eindronde op 'n wêreldkampioenskap. Tydens die verspringfinale van die kampioenskappe in Helsinki verower hy 'n sewende plek met 8,11 m. Twee jaar later by die 2007-wêreldkampioenskap in Osaka verbeter hy sy posisie en behaal 'n vyfde plek met 8,19 m.
Hy behaal sy eerste groot prestasie in 2008, op 23-jarige leeftyd, deur die wêreldtitel te verower in Valencia, Spanje. Met 'n sprong van 8,06 m troef hy die Brit Chris Tomlinson (silwer; 8,08 m) en die Saoediër Mohamed Salman Al Khuwalidi (brons; 8,01 m).
Tydens die wêreldkampioenskap van 2009 in Berlyn, Duitsland spring hy 8,49 m wat hom in die 2de plek (silwer medalje) plaas.
Jesse Vint
Jesse Vint is 'n Amerikaanse akteur, skrywer, en regisseur. Hy is bekend vir sy rolle in die rolprente Little Big Man (1970), Silent Running (1972), en Chinatown (1974).
Guyana
Guyana (Engels: [ɡaɪˈɑːnə] of [ɡaɪˈænə], ), amptelik die Koöperatiewe Republiek Guyana (Co-operative Republic of Guyana) is 'n land in die noorde van Suid-Amerika net noord van die ewenaar met 'n oppervlakte van 214 970 km² en 'n bevolking van 786 391 in 2018. Dit word begrens deur Venezuela in die weste, Brasilië in die suide, Suriname in die ooste en die Atlantiese Oseaan in die noorde. Die hoofstad en grootste is Georgetown, wat langs die noordelike kus geleë is. Net wes van Georgetown mond die Essequibo, die land se langste rivier, in die Atlantiese Oseaan uit.
Guyana se naam is afgelei van die Guyanas, 'n groot hoogland noord van die Amasonerivier en oos van die Río Orinoco; guiana beteken "land van baie water". Die Guyanas het voorheen dele van Brits-Guyana (Guyana), Frans-Guyana ('n Franse oorsese gebied), Nederlands-Guyana (Suriname), Portugees-Guyana (die Brasiliaanse deelstaat Amapá) en Spaans-Guyana (die Venezolaanse streek Guyana) ingesluit.
Guyana is in 1498 deur Christophorus Columbus tydens sy derde reis vir Europa ontdek en Walter Raleigh het dié gebied in 1596 beskryf. Die Nederlanders het as eerste verskeie kolonies in dié gebied gestig: Essequibo (1616), Berbice (1627) en Demerara (1752). Nadat die Britte die gebied in 1796 oorgeneem het, het die Nederlanders die gebied in 1814 formeel aan die Verenigde Koninkryk afgestaan. In 1831 is die drie kolonies tot Brits-Guyana saamgesluit. Op 26 Mei 1966 het Guyana van die Verenigde Koninkryk onafhanklik geword en op 6 Oktober 1980 'n republiek binne die Britse Statebond. Sedert sy onafhanklikheid eis Venezuela die westelike gebied van Guyana as Guayana Esequiba op.
Sport
Krieket is Guyana se gewildste sportsoort en word as nasionale sportsoort beskou. Guyana is een van die eilandstate wat met ander Karibiese state spelers beskikbaar stel vir die Wes-Indiese nasionale krieketspan, een van die "nasionale spanne" in internasionale krieket met toetsstatus. Die Wes-Indiese nasionale krieketspan het aan elke Krieketwêreldbeker deelgeneem en die eerste twee toernooie in 1975 en 1979 gewen. Saam met Antigua en Barbuda, Barbados, Grenada, Jamaika, St. Kitts en Nevis, St. Lucia en Trinidad en Tobago het die land die Krieketwêreldbeker 2007 aangebied, wat deur Australië gewen is. Daarbenewens het Barbados, Guyana en St. Lucia die T20I-wêreldbeker 2010 aangebied, wat deur Engeland gewen is.
Macedoniese Wikipedia
Die Macedoniese Wikipedia is die Macedoniese uitgawe van Wikipedia, 'n gratis aanlynensiklopedie. Dit het tans ongeveer 0 artikels, en is die grootste Wikipedia.
Lauren London
Lauren London (gebore 5 Desember 1984) is 'n Amerikaanse aktrise. Sy is bekend vir haar rolle in die rolprente ATL (2006), This Christmas (2007), I Love You, Beth Cooper (2009), en Baggage Claim (2013).
Klein-Winterhoekberge
Die Klein-Winterhoekberge is 'n bergreeks in die Oos-Kaap wat oos-wes strek. Die bergreeks is noord van die R75 en suid van die Darlingtondam.
Koördinate:
Stad Tshwane Metropolitaanse Munisipaliteit
Tshwane is vanaf 5 Desember 2000 'n metropolitaanse gebied in Gautengprovinsie, Suid-Afrika, wat die stad Pretoria insluit.
Dit bestaan uit 13 voormalige stads- en dorpsrade, en word bestuur deur 'n besturendeburgemeesterstelsel. Die munisipale gebied beslaan 6 298 km2, en het 'n bevolking van nagenoeg 2,364 miljoen mense.
Die naam is afkomstig van die oorspronklike naam wat deur die eerste Ngunisprekende nedersetters (wat later as die Ndebele bekend was) aan die rivier gegee is wat deur die area vloei. Hulle het dit vernoem na een van hulle stamhoofde, Tshwane, vanaf die Ndebelewoord vir "klein aap".
Die naam Tshwane word soms ook gebruik as 'n alternatiewe naam vir die stad Pretoria self, alhoewel Pretoria nog nie teen 2017 hernoem is nie.
Areas
Tshwane bestaan uit die volgende areas:
Joseph Pevney
Joseph Pevney (15 September 1911 – 18 Mei 2008) was 'n Amerikaanse regisseur, akteur, en vervaardiger. Hy was bekend vir sy rolle in die rolprente Man of a Thousand Faces (1957), Tammy and the Bachelor (1957), en The Crowded Sky (1960), en in die televisiereeks Star Trek (1966).
Joey Bishop
Joey Bishop (3 Februarie 1918 – 17 Oktober 2007) was 'n Amerikaanse akteur en vervaardiger. Hy was bekend vir sy rolle in die rolprente Ocean's 11 (1960), Texas Across the River (1966), en The Delta Force (1986), en in die televisiereeks The Joey Bishop Show (1961).
Erica remota
Erica remota is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom in die Riviersonderendberge voor. Hier is daar een populasie van minder as 250 plante wat voorkom in 'n gebied van kleiner as 1 km2. Die habitat word bedreig deur indringerplante soos die Hakea, Acacia en Pinus-spesies en word stelselmatig kleiner.
Aardtier (astrologie)
Die Aardtier (戊寅, wùyín) is die 15de jaar van die Chinese kalender (sien die tabel regs onder van die 60-jaarsiklus). Dit is ’n begrip uit die Chinese astrologie en dui op dié maanjare wat gekenmerk word deur ’n verbinding van die vyfde Hemelstam (戊, bǐng; die element Aarde en Jang) met die derde Aardtak (寅, yín), gesimboliseer deur die Tier (虎, hǔ).
Volgens die Chinese kalender kom so ’n verbinding elke 60 jaar voor. Die laaste Aardtierjaar het in 1998 begin en volgens die Gregoriaanse kalender het dit geduur van 28 Januarie 1998 tot 15 Februarie 1999.
Aardtierjare
Die volgende jare is Aardtierjare:
Erica reunionensis
Erica reunionensis is 'n plant wat tot die genus Erica behoort en is endemies aan Réunion.
R400 (Suid-Afrika)
Die R400 is 'n streeksroete in Suid-Afrika wat die R75-provinsiale pad, 26 kilometer oos van Jansenville, met die R350, oos van Riebeeck-Oos, verbind. Vyftien kilometers vanaf die begin van die roete gaan die pad deur Waterford, net hierna gaan dit verby die Darlingtondam, wat die versonke dorpie Darlington bedek. Hierna kruis die roete die R335 en dan later die N10-nasionale pad. Hierna gaan die roete deur Riebeeck-Oos en eindig by die R350-streeksroete.
Fita
Ѳ (kleinletter: ѳ) is ’n letter van die Ou Cyrilliese alfabet wat nie meer gebruik word nie. Dit is afgelei van die Griekse letter theta (Θ θ). Dit het ook die syferwaarde 9 gehad.
In tradisionele Kerkslawies is die middelste lyn sowat twee keer so wyd as die hoofdeel van die letter en lyk dit soos by die letter T:. Soms was die lyn so laag as die onderste lyn van die letter Д en dit het baie leesprobleme veroorsaak. By sekere lettertipes was die lyn binne-in die "O".
Die tradisionele naam van die letter was fita (Russies: фита́, of voor 1918 ѳита́). Fita is hoofsaaklik gebruik in Griekse leenwoorde. Die Russiese uitspraak was /f/ (in plaas van /θ/ soos in die Engelse woord thin). "Theodore" is byvoorbeeld uitgespreek as "Feodor" (nou "Fjodor"). In baie Russiese woorde is die letter egter uitgespreek as /t/, soos in театръ (teatr vir die Engelse theatre), атлетъ (atljet vir die Engelse athlete), ens.
In die meeste ander Slawiese tale is die letter uitgespreek as /t/. In Bulgaars, Serwies en Masedonies is Theodore byvoorbeeld Тодор (Todor) of Теодор (Teodor).
Oksitaanse Wikipedia
Die Oksitaanse Wikipedia is die Oksitaanse uitgawe van Wikipedia, 'n gratis aanlynensiklopedie. Dit het tans ongeveer 0 artikels.
Weidingsindekswaarde
'n Weidingsindekswaarde (WIW) is 'n getal wat uitdruk hoe waardevol 'n plantspesie is vir die beweiding van vee.
In die Nama-Karoo is daar drie indekswaardes wat gebruik word:
Hoë waardes van die indeks dui aan dat die spesie smaaklik en voedsaam vir die vee is. Die EIW is wetenskaplik gefundeerd, maar nie baie presies nie. Dit het net vier waardes 1, 4, 7 en 10 en dit is nie vir alle spesies bekend nie. Die SWIW is algemener, maar subjektief. Die LnregWIW probeer die voordele van beide saam te vat.
Voorbeelde:
Jodi Long
Jodi Long (gebore 7 Januarie 1954) is 'n Amerikaanse aktrise en skryfster. Sy is bekend vir haar rolle in die rolprente Splash (1984), Striking Distance (1993), RoboCop 3 (1993), en The Hot Chick (2002).
Lien Botha
Lien Botha (1961-) is ’n fotograaf, kunstenaar en Afrikaanse skrywer wat internasionale erkenning geniet. As kunstenaar werk sy dikwels met metafore en is bekend vir haar poëtiese aanvoeling. Agtergrond en objekte word naatloos op samehangende visuele vlakke geënt. Sy gebruik dikwels landskappe, geheue en die herinneringe van families as temas. Die politikus Pik Botha was haar pa en die sanger Piet Botha haar broer.
Lewe en werk
Lien Botha is in 1961 gebore as die dogter van die politikus Roelof Frederick (Pik) Botha en Helena Bosman. Aanvanklik studeer sy tale aan die Universiteit van Pretoria, waarna sy as persfotograaf by Beeld werk. In 1984 verhuis sy na Kaapstad, waar sy in 1988 ’n B.A.-graad in die Skone Kunste aan die Michaelis-kunsskool verwerf. Hierna maak sy naam as visuele kunstenaar en fotograaf, wat verskeie nasionale en internasionale tentoonstellings van haar werk hou. Sy behaal ’n M.A.-graad in Kreatiewe Skryfkuns onder leiding van Etienne van Heerden aan die Universiteit van Kaapstad. In 2015 word sy uitgenooi om deel te neem aan die Week van die Afrikaanse Roman in Nederland en Vlaandere. Sy is getroud met die argitek en erfenispraktisyn Raymond Smith. Hulle woon in Bettysbaai in die Wes-Kaap.
As kunstenaar is sy kurator van vyf tentoonstellings en dien op die kuratoriale komitee van die eerste “Cape Town Month of Photography”. In 2005 werk sy saam met die Franse teatergroep Compagnie des Limbes en hou uitstallings in Bordeaux in Frankryk. In Februarie 2006 woon sy die Ampersand Fellowship in New York Stad by. Haar fotografiese kommunikasie “Amendment” word in 2008 gekies vir die “Towards a balanced earth” uitstalling by die Museum van Nieu-Seeland in Te Papa Tongarewa, terwyl haar portefeulje, “White stick for the Arctic”, in 2009 by die Museum van Moderne Kuns in Algiers vertoon is. In 2010 is sy gaskunstenaar by “kunst: raum sylt quelle” in die noorde van Duitsland, terwyl haar werk in 2011 ingesluit word by die Virginia Commonwealth University in Doha se uitstalling oor “Crossing Boundaries: Contemporary Art and artists from South Africa”. Vanaf Junie tot September 2011 word haar werk in Finland uitgestal as deel van “Ars 11”.
Skryfwerk
Haar debuutroman is “Wonderboom”, wat afspeel in ’n post-apokaliptiese Suid-Afrika. Daar is geen sentrale regering nie en die land word deur vigilantes beheer. In die Wes-Kaap voer Albino X ’n diktatoriale skrikbewind op Vergelegen, eens die plaas van Simon van der Stel en titel van ’n drama van D.J. Opperman. Die land het in chaos verval en talle aktuele gebeure beeld die morele en politieke verval van die land uit. Anargie heers in die land, met die mense se dun lagie beskaafde vernis wat afgewas het en van gemeenskappe monsters gemaak het. Daar is verwysings na die vigs-pandemie, onluste oor koloniale standbeelde en ’n elektrisiteitskrisis, waardeur die huidige agteruitgang direk met die toekomstige verval verbind word. Daar is ook besinning oor geskiedkundige gebeure, sodat die gebeure wat in die boek beskryf word gekoppel word aan die geskiedenis. Die violis Magriet Vos beplan ’n reis na die noorde om by haar familielede aan te sluit en sodoende van Albino X se tirannie te ontvlug. Haar reis is simbolies van Suid-Afrikaners se daaglikse vrese. As deel van haar ontsnappingsplan moet sy allerlei uitdagings oorkom wat met tye tragiese gevolge het. Sy reis onder andere met ’n musiekgroep wat musiek vir bome speel om hul groei sodoende te stimuleer en vermom haar as skaap om van die vigilantes wat hulle tydens die reis kan raakloop om die bos te lei. Magriet word ook deur ’n moordbende oorval en amper deur ’n weldoener verkrag. Die verhaal word vertel deur ’n derdepersoonsverteller, afgewissel met Magriet se eerstepersoon-inskrywings in haar dagboek. Dit word egter duidelik dat Magriet aan demensie ly, wat stadig besig is om haar geheue en herinneringe van die verlede te laat vervaag. Die boek word ’n besinning oor die land, sy verlede, hede en toekoms, met ’n poging om sin daarvan te maak. Eindelik is hierdie poging te kompleks en vergly dit in die niet, saam met die protagonis se geheue, simbolies van dit wat agtergelaat moet word en in die proses van die lewensreis verloor word.
Van haar kortverhale word in versamelbundels soos “Skrik op die lyf”, “The ghost-eater and other stories”, “Bloots” en “Blou Maandag” opgeneem.
Violent J
Violent J (gebore 28 April 1972) is 'n Amerikaanse akteur en skrywer. Hy is bekend vir sy rolle in die rolprente Solaris (2002) en Big Money Rustlas (2010).
William Bishop (akteur)
William Bishop (16 Julie 1918 – 3 Oktober 1959) was 'n Amerikaanse akteur. Hy was bekend vir sy rolle in die rolprente Adventures in Silverado (1948), Black Eagle (1948), The Texas Rangers (1951), en Lorna Doone (1951).
Losiesverblyf
Losies of vakansieverblyf is 'n tipe van residensiële akkommodasie. Mense wat reis en vir meer as 'n dag van die huis af weg is, benodig verblyf vir hul slaap, rus, etes, veiligheid, skuiling teen koue of reën, die stoor van bagasie en toegang tot gemeenskaplike huishoudelike funksies.
Losiesverblyf kan selfsorg wees, in welke geval geen kos voorsien word nie, maar kookfasiliteite wel deur die losieshuis beskikbaar gestel word.
Verblyf kan ook in 'n hotel, motel, koshuis of hostel wees, 'n privaathuis (kommersieel, soos 'n bed-en-ontbyt, 'n gastehuis, 'n vakansieverhuring, of nie-kommersieel, met lede van gasvryheiddienste of in die huis van vriende), in 'n tent, karavaan/kampeerder (dikwels op 'n kampterrein).
Guy Henry (akteur)
Guy Henry (gebore 17 Oktober 1960) is 'n Engelse akteur. Hy is bekend vir sy rolle in die rolprente V for Vendetta (2005), Harry Potter and the Deathly Hallows: Part 1 (2010), Harry Potter and the Deathly Hallows: Part 2 (2011), en Rogue One: A Star Wars Story (2016).
Haïtiese Kreool Wikipedia
Die Haïtiese Kreool Wikipedia is die uitgawe van Wikipedia in Haïti, 'n gratis aanlynensiklopedie. Dit het tans ongeveer 0 artikels.
Frederiksborg-paleis
Frederiksborg-paleis (geleë in Hillerød, Denemarke) is vandag die Nasionaal-Historiese Museum. Veral die paleis se Ridderkapel en Badhuis word met die Deense Vorstehuis vereenselwig.
Die Ridderkapel
Die Frederiksborg-Hofkapel het 'n spesiale verbintenis met die Vorstehuis behou. Die absolute monarge, met die uitsondering van Christian VII, is in hierdie kapel gesalf. Met die invoer van absolutisme vervang die salwingsritueel die kroning as inhuldigingseremonie van die nuwe monarg. Christian V is die eerste koning wat gesalf is; hy het die Ridderkapel gestig waar ridderskilde opgehang is. Die Frederikborg-Hofkapel is vandag 'n gewone parogiekerk en museum.
Die Badhuis
Van Frederik II se oorspronklike Frederiksborg-paleis staan die klein Badhuis vandag nog. Dit is in 1580 gebou. Op die ryklik versierde sandsteeningang, met gegroefde Ioniese suile asook leeumaskers op die voetstukke en suilskagte, pryk Frederik II se leuse steeds: "Mein Hoffnung zu Gott allein" (“My hoop is in God alleen”). Die gebou moes, soos sy naam weergee, as badkamer dien; hiervoor is 'n tin-uitgevoerde kamer in die grondverdieping aangebou. Dit staan tot 1794, toe die tin afgehaal en verkoop is. Daarnaas is die gebou ook benut as 'n somerhuisie wat met 'n kombuis en enkele slaapkamers toegerus is. Frederik VII het in 1858 die Badhuis se interieur opgeknap. Die hoofkamer in die Badhuis is die eetkamer wat in die middel van die gebou op die eerste verdieping geleë is. In die eetkamer het beeldhouer A. M. Jahn een van sy amusante gestukadoorde plafonne geskep wat 'n magdom verskillende diere uitbeeld.
Die Badhuis is vir die publiek gesluit. Haar Majesteit die Koningin bied by geleentheid noenmale hier aan.
Ian Hendry
Ian Hendry (13 Januarie 1931 – 24 Desember 1984) was 'n Engelse akteur. Hy was bekend vir sy rolle in die rolprente The Hill (1965), Repulsion (1965), en Get Carter (1971), en in die televisiereeks The Avengers (1961).
Shawn Phelan
Shawn Phelan (7 Januarie 1975 – 27 September 1998) was 'n Amerikaanse akteur. Hy was bekend vir sy rolle in die rolprente Toy Soldiers (1991) en Breaking the Rules (1992), en in die televisiereekse Murder, She Wrote (1984) en Grand (1990).
Erica revoluta
Erica revoluta is 'n plant wat tot die genus Erica behoort. Die plant kom voor in KwaZulu-Natal, Mpumalanga en moontlik Eswatini.
Emeritaat
Emeritaat is die naam vir 'n afgetrede hoogleraar (professor), magistraat of geestelike wat op pensioen is. Emeritus is 'n Latynse woord wat letterlik vertaal, uitgedien beteken; die gangbare betekenis in Afrikaans is 'rustend'.
Verskeie hoogleraars bly na aftrede aktief in hulle vakgebied betrokke; hulle ius promovendi verval egter meestal na 5 jaar. Sulke persone staan onder die titel ''em. prof. of prof. em.'' (emeritus professor) bekend. Daar word ook soms na so 'n persoon as 'emeritus hoogleraar' of 'erehoogleraar' verwys.
By priesters en biskoppe beteken die emeritaat dat die geestelike nie langer verplig is om sy missie of gemeente te bedien nie, en vervang word. Emeriti geestelikes bly egter op kleiner skaal aktief in die bediening van die sakramente. Biskoppe wy nog ander biskoppe in en priesters vier dikwels nog die Heilige Mis.
R21 (Suid-Afrika)
Die R21 is 'n snelweg tussen Pretoria en Boksburg. Die snelweg begin as 'n hoofweg by die Fonteinesirkel in Pretoria (net wes van Groenkloof). By die eerste verkeerslig in Monument Park word die pad 'n snelweg. Die snelweg kruis dan die N1 Nasionale pad in 'n suidwaartse rigting, gaan verby die Rietvleidam aan die linkerkant, verby Olifantsfontein en Kaalfontein, deur Pomona en Kemptonpark met die O.R. Tambo Internasionale Lughawe aan die linkerkant.
Hier tak die R24-snelweg wes af na Johannesburg se middestad. Die snelweg kruis die N12 Nasionale pad en by die kruising met Noordrandweg word die snelweg 'n dubbelbaanstraat wat as Rietfonteinweg bekendstaan. Rietfonteinweg eindig in Hoofrifweg in Boksburg.
Die snelweg is 'n e-tolpad tussen Pretoria en die lughawe in Kemptonpark.
Opregte waaierpalm
Die Opregte waaierpalm (Hyphaene petersiana), plaaslik bekend as die Makalanipalm, is 'n palmboom inheems aan die subtropiese, laagliggende streke van Suidsentraal-Afrika. Die boom se FSA-nommer is 24.
Verspreiding en habitat
Die spesie is inheems in Angola, Botswana, Burundi, Demokratiese Republiek die Kongo, Malawi, Mosambiek, Namibië, Rwanda, Tanzanië, Zambië en Zimbabwe. In Suid-Afrika kom die plant in Limpopo en Mpumalanga voor. Die plant word in oop bosveld, vloedvlaktes, rivieroewers en aan die rande van panne en moerasse aangetref.
Groeiwyse en voortplanting
Soos by ander Hyphaene-soorte, is hulle tweehuisig en die vroulike plante produseer mildelik vrugte. Tot 2 000 vrugte kan aan 'n boom gevind word, die gekombineerde opbrengs van sowat vier seisoene. Die sade ontkiem moeisaam, maar vind brak kondisies voordelig. Hulle ontwikkel massiewe penwortels, wat souterige water diep ondergronds benut. Alhoewel langsame groeiers, kan hulle maksimumhoogtes van 18 m bereik. Tipiese volwasse plante is in die orde van 5-7 m hoog.
Benutting
Die plante word benut deur mense en diere. 'n Herhaalde gekap aan die groeipunt vir die aftap van sap vir bereiding van palmwyn, kan uiteindelik tot die boom se dood lei. Die stam se kernwit is eetbaar en die jong vrugte bevat beperkte hoeveelhede vloeistof, wat met klappermelk vergelykbaar is. Palmwindswaels en Rooistertpalmlysters is in sekere gebiede van hierdie spesie afhanklik vir hul broeidoeleindes.
Soortgelyke spesies
Die spesie is soortgelyk aan Hyphaene coriacea, wat na die suidweste verspreid is. Dit is egter onderskeibaar aan die vrugvorm; rond eerder as peervormig, asook die stamvorm, wat dikwels 'n swelling onder die blarekroon vorm. B. aethiopum het 'n vergelykbare stamvorm.
Sinonieme
Die spesie het 23 sinonieme:
Hulhuizen
Hulhuizen is ’n gehuggie in die munisipaliteit Lingewaard in die provinsie Gelderland in Nederland en word omring deur Doornenburg en die Waalrivier.
In 1608 was Hulhuizen nog ongeskonde. Op ou kaarte is 'n steeds verder uitkalwende gebied voor die plek te sien. Die dorp is deur die loop van die 17de en 18de eeu oorstroom deur die veranderinge wat aan die loop van die Waal aangebring is. In 1707 word Hulhuizen heeltemal deur rivierwater verwoes, waarna dit as 'n gehuggie herbou word. In 1844 word die kerk in Hulhuizen gesloop. Op die plek van die priesterkoor (die Rooms-Katolieke verhoogde kerkgedeelte waar die hoogaltaar staan) word 'n kapelletjie gebou. Hierdie kapel verdwyn in 1961. Die huidige kapel is volgens die plaatjie 'n replika van die vroeë kapel en is in 1998-1999 gebou.
Wildemakou
Die wildemakou (Plectropterus gambensis) is 'n algemene standvoël wat in Suider-Afrika voorkom. Die voël is 75 – 100 cm groot en weeg 2,5 – 7 kg. Hulle kom dikwels in groot swerms of saam met kolganse voor. In Engels staan die voël bekend as Spur-winged Goose.
Identifikasie
Dit is 'n groot, swart en wit gans met 'n spoor op sy vlerke.
Broeigewoontes
Die groot nes is meestal op die grond, maar soms neem die wildermakouwyfie haar intrek in 'n ou hamerkopnes. Dis iets wat kolganse ook soms doen.
Dieet
Die wildemakou soek sy kos snags en rus bedags. Die dieet bestaan hoofsaaklik uit gras, lusern, graan en jong aartappels.
Steranys
Steranys (Illicium verum) is 'n mediumgrootte immergroen boom inheems aan die noordooste van Viëtnam en die suidweste van China. 'n Spesery wat algemeen bekend staan steranys, steranyssaad, Sjinese steranys of badiam wat byna ruik soos anys in geur word verkry uit die stervormige buitehuid van die vrug van Illicium verum, wat net voor rypwording geoes word. Steranysolie is 'n hoogs geurige olie wat gebruik word in die kombuis, parfuum, seep, tandepasta, mondspoelmiddels en velroom. Sowat 90% van die wêreld se steranys oes word gebruik vir die ekstraksie van sjikimiese suur, 'n chemiese intermediêr gebruik in die sintese van oseltamivir.
Ivermektien
Ivermektien (EngelsːIvermectin) is 'n medikasiemiddel wat gebruik word vir die behandeling van verskeie soorte parasietbesmettings. Dit sluit kopluise, jeuksiekte, rivierblindheid (onchocerciasis), sterkyloïdiasis, trichuriasis, ascariasis en elefantiase in. Dit kan per mond geneem word of op die vel toegedien word vir uitwendige besmettings.
Algemene newe-effekte sluit rooi oë en 'n droë en brandende vel in, wanneer dit vir kopluise gebruik word. Dit is onduidelik of dit veilig is om te gebruik tydens swangerskap. Dit is waarskynlik nie gevaarlik tydens borsvoeding nie. Dit behoort tot die avermektienfamilie van medisyne. Dit werk by wyse van verskeie meganismes wat tot die dood van die geteikende parasiete lei. As veeartsenykundige medikasie word dit onder andere gebruik om hartwurm en akariase te voorkom en te behandel.
Ivermektien is in 1975 ontdek en is in 1981 vir mediese gebruik goedgekeur. Dit is opgeneem in die lys van noodsaaklike medisyne van die Wêreldgesondheidsorganisasie. Ivermektien is ook deur die Amerikaanse Food and Drug Administration (FDA) goedgekeur as anti-parasitiese middel.
Tydens die Covid-19-pandemie is/word verkeerde inligting wyd versprei en beweer dat ivermektien voordelig is vir die behandeling en voorkoming van Koronavirussiekte-2019. Sulke bewerings word nie deur goeie bewyse gesteun nie.
Navorsing oor covid-19
In vitro het ivermektien antivirale effekte teen verskeie enkelstring-RNS-virusse, insluitend SARS-CoV-2. Alhoewel so 'n gewone laboratoriumbevinding nie beteken dat die geneesmiddel enige kliniese effek op covid-19 het nie, het die verslae daarvan openbare belangstelling in selfmedikasie met behulp van veeartsenykundige voorrade aangewakker. Op 10 April 2020 het die FDA riglyne uitgereik om nie ivermektien wat vir veeartsenykundige gebruik geregistreer is, as behandeling vir covid-19 by mense te gebruik nie, aangesien dit skadelik kan wees.
Ivermektien inhibeer die replisering van SARS-CoV-2 in die nier-selkultuur van ape met 'n IC50 of 2.2–2.8 µM, wat dit 'n moontlike kandidaat maak vir navorsing as covid-19-medisyne. Op grond van hierdie data is dosisse van 10 000 keer die normale hoeveelheid nodig vir 'n antivirale effek by mense. Afgesien van die praktiese probleme om elke dag 10 000 pille te sluk, word sulke hoë dosisse ivermektien nie gedek deur die huidige goedkeuring van die medisyne vir menslike gebruik nie en kan dit gevaarlik wees, aangesien die waarskynlike antivirale werkingsmeganisme die onderdrukking van 'n sellulêre proses is, spesifiek die remming van nukleusvervoer deur invoer α / β1.
In November 2020 het 'n stelselmatige oorsig bewyse van min voordele getoon wanneer ivermektien as aanvullende terapie gebruik word vir mense met nie-ernstige covid-19. Die Amerikaanse National Institutes of Health se covid-19-behandelingsriglyne noem dat die bewyse vir ivermektien te beperk is om 'n aanbeveling vir of teen die gebruik daarvan te maak. Bykomende bewyse uit ewekansige beheerde proewe (RCT's) en dosisreaksiestudies is nodig; verskeie soortgelyke studies is met ingang Januarie 2021 geloods.
Suid-Afrika
Die Suid-Afrikaanse departement van gesondheid het op 18 Junie 2021 sy ivermektienoorsig wat in Januarie die eerste keer gepubliseer is, bygewerk. Dit is 'n gedetailleerde dokument wat deur sommige van die land se voorste kundiges oor die assessering van medisyne geskryf is. Die outeurs het gekyk na al die ivermektienstudies wat gepubliseer is, en tot hierdie gevolgtrekking gekom:
Daar is tans onvoldoende bewyse om ivermektien aan te beveel vir die behandeling van covid-19. Baie van die ewekansige bewyse uit kliniese studies bestaan uit studies van lae metodologiese gehalte, meestal met klein steekproefgroottes en uiteenlopende intervensies en kontroles, wat die vertroue in enige gevolgtrekkings ten opsigte van ivermektien beperk. Die bewyse wat bestaan, dui nie op enige kliniese of virologiese voordele nie.”
To Kill a Mockingbird
To Kill a Mockingbird is 'n novelle deur Harper Lee wat in 1960 uitgegee is, en onmiddellik by die publiek aanklank gevind het. Dit het die Pulitzerprys ingepalm en 'n klassieke novelle van die moderne Amerikaanse literatuur geword. Die verknoping en karakters is breedweg gegrond op die outeur se waarnemings van haar familie en bure, benewens 'n gebeurtenis wat naby haar tuisdorp in 1936 plaasgevind het, toe sy 10 jaar oud was.
Die novelle is beroemd vir die warmte en humor daarin, ten spyte van die insluiting van die ernstige onderwerpe van verkragting en rasongelykheid. Die verteller se vader, Atticus Finch, was vir baie lesers die toonbeeld van 'n morele held en 'n voorbeeld van integriteit as advokaat. Een kritikus verklaar die novelle se impak deur te skryf, "In die twintigste eeu is To Kill a Mockingbird waarskynlik die mees alomgelese boek wat handel oor ras in Amerika, en die protagonis daarvan, Atticus Finch, die mees blywende fiktiewe voorbeeld van onwrikbaarheid in 'n rasdilemma."
As 'n Suidelik-gotiese novelle en 'n Bildungsroman, behels die hooftemas van To Kill a Mockingbird ras-ongeregtigheid en die inboet van onskuld. Akademici het aangedui dat Lee ook die kwessies van klas, onbevreesdheid, meegevoel en geslagsrolle in die Amerikaanse Diep Suide aanspreek. Die boek word geredelik in skole van Engelstalige lande behandel met lesse wat toleransie beklemtoon en vooroordeel kondemneer. Die boek se temas ten spyt, was To Kill a Mockingbird onderworpe aan veldtogte om dit uit publieke klaskamers te verwyder, en is dikwels krities uitgesonder vir die ras-aanspreekvorme wat dit bevat. Akademici dui ook aan dat die nie-blanke karakters in die novelle nie ten volle ontwikkel word nie, en dat sekere swart lesers dit ambivalent ontvang, ten spyte van die dikwels diepgaande indruk wat dit by wit lesers wek.
Haweloosheid
Haweloosheid is die toestand van mense sonder 'n permanente woning, soos 'n huis, woonstel of herberg. Mense wat dakloos gelaat is, is dikwels nie in staat om gereelde, veilige en voldoende behuising te bekom en in stand te hou nie. Die wetlike definisie van hawelose wissel van land tot land, of tussen verskillende jurisdiksies in dieselfde land of streek.
Die term haweloses kan ook insluit mense wie se primêre nagblyplek in 'n hawelose skuiling, 'n huishoudelike geweldskuiling, langtermynverblyf in 'n motel, 'n voertuig, plakkershut, 'n tentdorp, onder seile of kartonbokse, shanty dorpstrukture gemaak van afvalboumateriaal of ander ad hoc-behuisingsituasies. Volgens die VK se dakloosheidsuitreik "Crisis", is 'n huis nie net 'n fisiese ruimte nie: dit bied ook wortels, identiteit, sekuriteit, 'n gevoel van behoort en 'n plek van emosionele welstand.
Daar is 'n hele aantal organisasies wat hulp verleen aan haweloses.
Grootvorstepaleis van Litaue
Die Grootvorstepaleis van Litaue (Litaus: Lietuvos valdovų rūmai, Pools: Zamek Dolny w Wilnie) is in die 15de eeu vir die heersers van die Grootvorstedom Litaue in die hoofstad Vilnius opgerig. Die Grootvorstepaleis in die Laer Kasteel het geleidelik ontstaan; sy bloeityd was in die 16de en in die middel van die 17de eeu. Die Paleis het eeue lank die politieke, administratiewe en kulturele sentrum van die Grootvorstedom Litaue gevorm. In 1801 is die gebou verniel.
Sedert 2002 het volgens 'n besluit van die Seimas, die Litause parlement, 'n nuwe paleisgebou op die oorspronklike perseel ontstaan. Die gedeeltelik voltooide paleis is op 6 Julie 2009 ingewy. Hierdie heropening was een van die belangrikste gebeurtenisse tydens die Litause Millenniumfeesvierings ter herdenking van die eerste verwysing na Litaue in die Quedlinburgse Annale in die jaar 1009. Daarnaas was dit een van die hoogtepunte van die jaar waarin Vilnius naas Linz in Oostenryk as Europese Kultuurhoofstad gefungeer het.
Die paleis van die Litause grootvorste versinnebeeld die lang tradisie van Litaue as 'n onafhanklike staat en word as 'n simbool van nasionale trots beskou. Die gebou sal daarnaas as 'n nasionale kultuurerfenis vir opvoedkundige doeleindes gebruik word - onder meer om Litauers bewus te maak van die geskiedenis van hul land.
Huissen
Huissen is ’n stad in die munisipaliteit Lingewaard in die provinsie Gelderland in Nederland.
Erica rhodantha
Erica rhodantha is 'n plant wat tot die genus Erica behoort. Die plant is inheems aan die Wes-Kaap.
Fisiese kosmologie
Fisiese kosmologie is die bestudering van die grootste strukture en die dinamika van die heelal. Dit behels veral basiese vrae oor die ontstaan, strukture, evolusie en eindelike lot daarvan. Vir die grootste deel van die mens se bestaan was dit ’n tak van metafisika en godsdiens. Kosmologie as ’n wetenskap het ontstaan met die Koperniese beginsel, wat daarop dui dat hemelliggame dieselfde fisiese wette as op die Aarde gehoorsaam, en Newtonse meganika, wat ons die eerste keer dié fisiese wette laat verstaan het.
Fisiese kosmologie soos ons dit nou verstaan, het in 1915 begin met die ontwikkeling van Albert Einstein se teorie van algemene relatiwiteit, gevolg deur groot ontdekkings danksy waarnemings in die 1920's: eers het Edwin Hubble ontdek die heelal bevat groot getalle sterrestelsels benewens ons eie Melkweg; daarna het werk deur Vesto Slipher en ander gewys die heelal is voortdurend aan die uitdy. Dit het gelei tot spekulasies oor die ontstaan van die heelal en tot onder meer die Oerknalteorie as die mees algemeen aanvaarde kosmologiese model. Daar is ’n paar alternatiewe modelle, maar die meeste kosmoloë stem saam die Oerknal verduidelik die waarnemings beter.
Dramatiese vooruitgang in waarnemingskosmologie sedert die 1990's, insluitende van die kosmiese mikrogolfagtergrond, veraf supernovas en die rooiverskuiwing van sterrestelsels, het gelei tot die ontwikkeling van ’n standaardmodel van kosmologie. Volgens dié model bevat die heelal groot hoeveelhede donker materie en donker energie. Die aard daarvan word tans nie duidelik verstaan nie, maar die model gee gedetailleerde voorspellings wat uitstekend ooreenstem met baie verskillende waarnemings.
Rys
Rys (Oryza sativa) behoort soos alle grane tot die grassefamilie (Poaceae) en is 'n stapelvoedsel vir 'n groot deel van die wêreldbevolking, veral in die warmer streke. In die subtrope word die ondersoort Oryza sativa subspesie japonica verbou, terwyl in die trope die ondersoort Oryza sativa subspesie indica die oorhand het. China is die grootste verbouer en verbruiker van rys en Thailand is die grootste uitvoerder. Thailand verskaf sowat 75% van Suid-Afrika se verbruikte rys. Die Amerikaanse departement van landbou raam dat Suid-Afrika se rysbehoefte sedert die eerste demokratiese verkiesing in 1994 verdubbel het.
Fisiese kosmologie
Kosmologie steun swaar op werk op verskillende navorsingsterreine in teoretiese en toegepaste fisika. Dit sluit in deeltjiefisikateorie en -eksperimente, waarnemings- en teoretiese astrofisika, algemene relatiwiteit, kwantummeganika en plasmafisika.
Energie van die kosmos
duimnael|links|350px|Die belangrikste kernreaksies by die vorming van ligte elemente in die ruimte – van ’n [[neutron n wat links bo verval tot ’n proton p, ’n elektron e en ’n antineutrino tot litium Li wat regs onder gevorm word.]]
Rys
Hoewel rys van nature 'n moerasplant is, kan die gewas ook droog verbou word, dit wil se onafhanklik van reën of kunsmatige besproeiing. Gewoonlik word spesiale variëteite vir droë rysverbouing gebruik, maar dit is nie noodsaaklik nie.
Fisiese kosmologie
Energie van die kosmos
Ligte chemiese elemente, hoofsaaklik waterstof en helium, is tydens die Oerknal geskep (sien Nukleosintese). Die klein atoomkerns het saamgesmelt tot groter kerns om swaarder elemente soos yster en nikkel te vorm, wat stabieler is. Dit het gelei tot ’n "latere energievrystelling". Sulke reaksies van kerndeeltjies in sterre dra steeds by tot "skielike energievrystellings", soos in novas. Die inval van materie in swartkolke vanweë swaartekrag sorg ook vermoedelik vir die hoogste-energieprosesse, wat gewoonlik gesien kan word in die middel van sterrestelsels (sien Kwasar en Aktiewe sterrestelsel).